ประโยชน์ของ BMCL ที่ได้จากการควบรวมกิจการของ BEM ในมุมมองเชิงเศรษฐศาสตร์ คืออะไร
1. มีกระแสเงินสดที่ดี มีเงินทุนที่พร้อมและแข็งแกร่ง
2. ภาพลักษณ์ที่ดูดีขึ้น
3. ศักยภาพในการเติบโตที่เพิ่มขึ้น
4. มีความพร้อมทางด้านเงินทุนที่น้อยกว่าแต่มีโอกาสในการเติบโตที่มองเห็นได้ชัดเจนมากกว่า
คำตอบที่ถูกต้องคือ 4.  เนื่องจาก เพราะประโยชน์ของ BMCL ที่ได้จากการควบรวมกิจการของ BEM ในมุมมองเชิงเศรษฐศาสตร์ คือ มีความพร้อมทางด้านเงินทุนที่น้อยกว่าแต่มีโอกาสในการเติบโตที่มองเห็นได้ชัดเจนกว่า

การควบรวมระหว่าง บริษัท ทางด่วนกรุงเทพ จำกัด (มหาชน) หรือ BECL และ บริษัท รถไฟฟ้ากรุงเทพ จำกัด (มหาชน) หรือ BMCL ซึ่งเป็นดีลที่จับตามองของกลุ่มนักลงทุนทุกประเภท เพราะถ้าหากการควบรวมสำเร็จ บริษัท ทางด่วน และรถไฟฟ้ากรุงเทพ จำกัด (มหาชน) หรือ BEM จะกลายเป็นผู้นำในกลุ่มหุ้นกลุ่มขนส่งที่ใหญ่ที่สุดในอาเซียน ซึ่งเหตุผลหลักของการควบรวมครั้งนี้ มาจากการที่ CK ต้องการปรับโครงการสร้างธุรกิจ โดยถ้ามองให้ดีจะเห็นว่าทาง BECL ซึ่งประกอบธุรกิจก่อสร้างและให้บริการทางด่วน และ ทาง BMCL ซึ่งประกอบธุรกิจให้บริการเดินรถไฟฟ้า จัดเป็นกลุ่มธุรกิจในด้านการขนส่งและคมนาคมทั้งคู่ ดังนั้นหากทาง CK ที่ถือหุ้นในบริษัททั้งสองอยู่แล้วสามารถควบรวมกิจการทั้งสองเข้ากันได้สำเร็จ ก็จะเกิดบริษัทใหม่ขึ้นมาเป็นเหมือนกลุ่มธุรกิจในด้านขนส่งและคมนาคมโดยเฉพาะ เรียกได้ว่าจะกลายเป็นเสมือนแขนขาของ CK ในด้านธุรกิจขนส่งและคมนาคมได้อย่างชัดเจน มันก็น่าจะทำให้ CK ง่ายในการจัดการบริหารธุรกิจในแต่ละกลุ่มได้สะดวกและมีประสิทธิภาพที่เพิ่มขึ้น

สำหรับการควบรวมกิจการในครั้งนี้ น่าจะสร้างความสงสัยให้นักลงทุนอยู่ไม่น้อยว่ามันจะเกิดประโยชน์ขึ้นจริงๆ หรือไม่ ถ้าพูดกันในมุมมองเชิงเศรษฐศาสตร์แล้ว การควบรวมกิจการครั้งนี้ก็คือ การใช้ประโยชน์ของหลักการ Comparative advantages ของทั้ง  2  ฝ่ายให้เกิดประโยชน์สูงสุดนั่นเอง ทาง BECL มีกระแสเงินสดที่ดี มีเงินทุนที่พร้อมและแข็งแกร่ง ส่วนทาง BMCL มีความพร้อมทางด้านเงินทุนที่น้อยกว่าแต่มีโอกาสในการเติบโตที่มองเห็นได้ชัดเจนกว่า เมื่อทั้ง 2 บริษัท นำสิ่งที่ดีที่สุดของตัวเองมาแลกเปลี่ยนกันในเชิงเศรษฐศาสตร์แล้วมักจะเกิดประโยชน์ที่มากกว่าต่างคนต่างทำนั่นเอง ซึ่งประโยชน์ทั้งหมดที่รวมกันน่าจะแยกออกเป็นได้ 4 ประเด็นหลัก ดังนี้

1) เพิ่มความแข็งแกร่งทางการเงินให้กับกลุ่มบริษัท
จากเดิมที่ BECL มีฐานะทางการเงินที่แข็งแกร่ง พร้อมทั้งกระแสเงินสดที่ดีเยี่ยม ทำให้ BECL นั้นมีต้นทุนทางการเงินที่ต่ำกว่า BMCL ซึ่งมีหนี้มาก และธุรกิจยังไม่สามารถทำกำไรได้เต็มที่ พอทั้งสองบริษัทมาควบรวมกิจการกันก็มีแนวโน้มให้เกิดบริษัทใหม่ที่มีฐานะทางการเงินที่แข็งแกร่งโดยรวมเพิ่มขึ้น  โดยสำหรับผู้ถือหุ้น BMCL เองโดยเฉพาะ CK ก็สามารถคลายความกังวลเรื่องเพิ่มทุนหรือความแข็งแกร่งของสถานะทางการเงินไปได้พอสมควรเ มากไปกว่านั้นทาง CK เองยังสามารถบันทึกกำไรจากการควบรวมกิจการในครั้งนี้อีกกว่า 1,500 ล้านบาท  ซึ่งเมื่องบการเงินของบริษัทใหม่มีความแข็งแกร่งที่เพิ่มขึ้น ก็มีแนวโน้มทำให้ต้นทุนการก่อหนี้หรือระดมทุนในอนาคตมีแนวโน้มลดต่ำลงได้ ซึ่งจุดนี้เองจะช่วยประหยัดค่าใช้จ่ายดอกเบี้ยโดยรวมให้กับบริษัทได้

2) ศักยภาพในการเติบโตที่เพิ่มขึ้น
หลังจากที่ผู้ถือหุ้นของ BECL เหมือนจะต้องแลกเปลี่ยนความแข็งแกร่งทางการเงินให้กับ BMCL ไป แต่ในขณะเดียวกันก็ได้รับโอกาสที่จะเติบโตที่เพิ่มขึ้น จากโครงการรถไฟฟ้าที่กำลังก่อสร้างและที่เตรียมประมูลเพิ่มในอนาคต รวมถึงในฝั่งของธุรกิจทางพิเศษเองก็มีแนวโน้มที่จะเข้าไปลงทุนในโครงการ Motorway เพิ่มในอนาคตได้เช่นกัน

 3) การขยายตัวและต่อยอดทางธุรกิจ
บริษัทใหม่สามารถขยายธุรกิจทางด่วนและรถไฟฟ้ารวมถึงธุรกิจอื่นๆ ที่เกี่ยวข้องได้ เช่น ธุรกิจโฆษณาที่สามารถร่วมมือในการขยายผ่านทั้งบนทางด่วนและรถไฟฟ้าเอง ซึ่งเมื่อทำร่วมกันก็น่าจะได้เห็นการประหยัดต้นทุนและการสร้างผลกำไรที่เพิ่มขึ้นได้

4) ภาพลักษณ์ที่ดูดีขึ้น
การควบรวมกิจการครั้งนี้นอกจากจะทำให้บริษัทใหม่มีฐานะทางการเงินรวมที่แข็งแกร่ง มีความพร้อมต่อการลงทุนในโครงการด้านระบบขนส่งทั้งรางและทางพิเศษในอนาคตแล้ว ยังทำให้หุ้น BEM เองมีขนาดมูลค่าบริษัทที่สูงราว 7 หมื่นล้านบาท ซึ่งก็น่าจะเป็นหนึ่งในหุ้นกลุ่มขนส่งที่ดึงดูดการลงทุนจากนักลงทุนทั้งกลุ่มสถาบันและนักลงทุนต่างประเทศได้ดี
4.ข่าวเศรษฐกิจและการเงิน,6.ข้อมูลการเงินรายบริษัท